अजमेर. महिला एवं बाल विकास मंत्री अनिता भदेल अंतरराष्ट्रीय महिला दिवस के अवसर पर राष्ट्रपति के हाथों नारी शक्ति पुरस्कार ग्रहण करेंगी। इससे महिला सशक्तीकरण के लिए राजस्थान के द्वारा किए गए कार्यों को सम्मान मिलेगा। महिला एवं बाल विकास विभाग द्वारा महिला सशक्तिकरण के क्षेत्र में विशेष कार्य करने के लिए केंद्र सरकार द्वारा राजस्थान को नारी शक्ति पुरस्कार के लिए चुना गया है।
यह पुरस्कार अंतरराष्ट्रीय महिला दिवस के अवसर पर राष्ट्रपति भवन में आयोजित समारोह में प्रदान किया जाएगा। इसे राज्य की महिला एवं बाल विकास मंत्री अनिता भदेल द्वारा ग्रहण किया जाएगा।
इस पुरस्कार में प्रशस्ति पत्र एवं एक लाख रुपए की राशि प्रदान की जाएगी। भदेल गुरुवार को रात्रि भोज प्रधानमंत्री नरेंद्र मोदी के साथ उनके निवास पर करेंगी।
राजस्थान को महिला सशक्तीकरण के क्षेत्र में सर्वश्रेष्ठ राज्य घोषित किए जाने में विभाग के द्वारा किए गए नवाचारों का विशेष योगदान है। विभाग द्वारा बेटी बचाओ-बेटी पढ़ाओ योजना का प्रभावी क्रियान्वयन किया गया है। राज्य के लिंगानुपात में सुधार हुआ है। बेटी बचाओ-बेटी पढ़ाओ योजना राजस्थान के 14 जिलों में सफलता के साथ संचालित की जा रही है।
hin_Deva hin_Deva hin_Deva hin_Deva